CELEX: 32020R1029
Language: da
Date: 2020-07-15 00:00:00
Title: Kommissionens gennemførelsesforordning (EU) 2020/1029 af 15. juli 2020 om fastsættelse af slutdatoen for indgivelse af ansøgninger om støtte til privat oplagring af fåre- og gedekød i henhold til gennemførelsesforordning (EU) 2020/595

16.7.2020   
               
               
                  DA
               
               
                  Den Europæiske Unions Tidende
               
               
                  L 227/10
               
            
         KOMMISSIONENS GENNEMFØRELSESFORORDNING (EU) 2020/1029
         af 15. juli 2020
         om fastsættelse af slutdatoen for indgivelse af ansøgninger om støtte til privat oplagring af fåre- og gedekød i henhold til gennemførelsesforordning (EU) 2020/595
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 18, stk. 2, og
         ud fra følgende betragtninger:
         
                     (1)
                  
                  
                     Den støtte til privat oplagring, der ydes i henhold til Kommissionens gennemførelsesforordning (EU) 2020/595 (2), har haft en gunstig indvirkning på markedet for fåre- og gedekød.
                  
               
                     (2)
                  
                  
                     Ved Kommissionens gennemførelsesforordning (EU) 2020/1007 (3) er indgivelsen af ansøgninger om støtte til privat oplagring suspenderet i fem arbejdsdage.
                  
               
                     (3)
                  
                  
                     Der bør derfor ikke længere ydes støtte til privat oplagring af fåre- og gedekød, og der bør fastsættes en slutdato for indgivelse af ansøgninger.
                  
               
                     (4)
                  
                  
                     Af hensyn til retssikkerheden bør gennemførelsesforordning (EU) 2020/595 ophæves.
                  
               
                     (5)
                  
                  
                     Med henblik på at undgå spekulation bør denne forordning træde i kraft på dagen for offentliggørelsen i Den Europæiske Unions Tidende.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
                  
               VEDTAGET DENNE FORORDNING:
         
            Artikel 1
            Slutdatoen for indgivelse af ansøgninger om den støtte til privat oplagring af fåre- og gedekød, der ydes i henhold til gennemførelsesforordning (EU) 2020/595, er den 17. juli 2020.
         
         
            Artikel 2
            Gennemførelsesforordning (EU) 2020/595 ophæves med virkning fra den 17. juli 2020.
            Den finder imidlertid fortsat anvendelse på kontrakter, der er indgået i henhold til nævnte forordning før datoen for nærværende forordnings ikrafttræden.
         
         
            Artikel 3
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. juli 2020.
            
               
                  På Kommissionens vegne
               
               
                  For formanden
               
               Wolfgang BURTSCHER
               
                  Generaldirektør
               
               
                  Generaldirektoratet for Landbrug og Udvikling af Landdistrikter
               
            
         
         
            (1)  EUT L 347 af 20.12.2013, s. 671.
         
            (2)  Kommissionens gennemførelsesforordning (EU) 2020/595 af 30. april 2020 om ydelse af støtte til privat oplagring af fåre- og gedekød og forudfastsættelse af støtten (EUT L 140 af 4.5.2020, s. 21).
         
            (3)  Kommissionens gennemførelsesforordning (EU) 2020/1007 af 9. juli 2020 om suspension af indgivelsen af ansøgninger om støtte til privat oplagring af fåre- og gedekød i henhold til gennemførelsesforordning (EU) 2020/595 (EUT L 223 af 10.7.2020, s. 3).